"Hrvatska možda, BiH teško, a Jugoslavija još teže" (24/7/02) - 2002-07-24
Američki odvjetnik Tomislav Kuzmanovich o inicijativi da haaški Tribunal prebaci dio suđenja nacionalnim sudovima zemalja bivše Jugosla
Bit će zanimljivo vidjeti hoće li takvih suđenja uopće biti – ocijenio je američki odvjetnik hrvatskog podrijetla Tom Kuzmanovich, govoreći o inicijativi da haaški Tribunal prebaci neka suđenja za ratne zločine u nadležnost nacionalnih sudova u zemljama bivše Jugoslavije. Gospodin Kuzmanovich bio je angažiran u slučajevima dva hrvatska branjenika u Den Haagu. Vijeće sigurnosti Ujedinjenih naroda službeno je podržalo plan haaškog Tribunala da neke od procesa optuženicima za ratne zločine prebaci u nadležnost nacionalnih pravosuđa zemalja bivše Jugoslavije kako bi Tribunal mogao što prije završiti s radom. Ovime Haaški sud pokušava osloboditi resurse za postupke protiv “velikih riba” – smatra gospodin Kuzmanovich. "Tribunal je za takvu situaciju dijelom i sam kriv. Suđenje Miloševiću ne bi trebalo trajati dvije ili tri godine. Neka od tih suđenja jednostavno traju godinama i ne daju rezultata. Postupci bi trebali biti kratki i dobro pripremljeni. Mislim da se kod ljudi javlja zamor, jer se sve na Tribunalu odvija jako sporo," smatra on. Hrvatska bi možda bila u stanju organizirati suđenja za ratne zločine, no ne vjerujem da je Bosna i Hercegovina za to dovoljno stabilna, a u Jugoslaviji situacija je još gora” – ocijenio je gospodin Kuzmanovich, dodajući: "Bit će zanimljivo vidjeti hoće li takvih suđenja uopće biti i koliko će dugo trajati. Primjerice, suđenje Norcu i Oreškoviću traje već dugo, kao što bi trajalo dugo i u den Haagu. Treba postaviti čvrste vremenske okvire, inače će slučajevi krenuti svojim tokom, kao što idu svojim tokom u den Haagu." Govoreći o mogućnosti politizacije takvih suđenja, gospodin Kuzmanovich ukazuje da bi takva opasnost uvijek postojala, što se – po njemu - vidi i u postupcima koji se sada vode. "Suci moraju suditi na temelju činjenica, a ne prema zahtjevima političara ili mišljenju javnosti. Nažalost, u takvim slučajevima ima mnogo emocija. Ljudi ne vide činjenice. Oni koji su počinili zločine moraju za to biti kažnjeni. No, taj proces mora biti pravedan," kaže nam ovaj odvjetnik iz Milwaukeeja. TEXT: Lokalni sudovi mogu biti efikasni u postupcima protiv optuženih ratnih zločina samo ukoliko su pravedni – ističe naš sugovornik. I “male ribe”, optužene za ratne zločine treba sudski goniti – kazao je gospodin Kuzmanovich, dodajući da bez toga neće biti ni utvrđivanja odgovornosti, niti pomirenja.